Siti Nurbaya Bakar

Pendidikan 
Siti Nurbaya amolaè pendidikan ḍhâsarra è SD Muhammadiyah III, Matraman, Jakarta, salèrana lulus è taon 1968. Saellana panèka, alanjut asakola è SMP Naghârâ 50 Slamet Riyadi, Jakarta. Salèrana mamarè pendidikan SMP-na è taon 1971. Saellana panèka asakola è SMA Naghârâ 8 Jakarta bân lulus è taon 1974.

È taon 1975, salèrana lanjut dâ' Institut Pertanian Bogor (IPB). Siti Nurbaya ngaollè gellar insinyur è taon 1979. Samarèna panèka, slèrana alanjut dâ' pendidikan magister è International Institute for Aerospace Survey and Earth Science (ITC), Enschede, Bâlândhâ, bân ngaollè gellar Master of Science (M.Sc.) è taon 1988. Pendidikan doktorrâ è kala' è Institut Partanèyan Bogor bân Universität Siegen, Jerman, tor ngaollè gellar doktor (Dr.) taon 1998."Profil Alumni IPB: Siti Nurbaya". Direktorat Pengembangan Karier, Kewirausahaan dan Hubungan Alumni, Institut Pertanian Bogor. 3 Agustus 2020.  Èaksès tangghâl 5 Mei 2025.Prabawati, Garudea (25 Juni 2022). Nuryanti (ed.). "Profil Siti Nurbaya Bakar, Menteri LHK yang Jadi Profesor Kehormatan Pertama Universitas Brawijaya". TribunNews.  Èaksès tangghâl 5 Mei 2025.

Siti Nurbaya èberri' gellar mènangka profèsor kahormadhân (Prof.) taon 2022 ḍâlem bidang èlmo Manajemen Sombher Daya Alam sareng Univèrsitas Brawijaya."Siti Nurbaya Bakar Dikukuhkan Sebagai Profesor Kehormatan UB". Universitas Brawijaya. 25 Juni 2022.  Èaksès tangghâl 5 Mei 2025.

 Karir 

 Karir birokrasi 
Ḍâlem dhunnya birokrasi, Siti Nurbaya toman aduduki bânnya' jabadhân. Salèrana amolaè karirrâ è taon 1981 è Bhâdhân Parancanaan Pamaddheghân Daèrah (Bappeda) Provinsi Lampung. È ka'dissa', salèrana toman ajabat mènangka Kasubid Analisis Stastistik, Kasi Panelitian Fisik, Kasi Pengairan, Kasi Tata Ruang, Kabid Panelitian, Kabid Prasarana Fisik bân Bekkèl Katua Bappeda.

Samarèna panèka, salèrana ros-terrosan toman dhâddhi Kabiro Parancanaan è Departemen Ḍâlem Naghârâ, se ngajhâr è Kopertis, Pelaksana Manajemen è STPDN, Sèkretaris Jenderal Depdagri, Dewan Komisiaris Pusri, bân Katua Komite Investasi bân Manajemen Risiko Pusri. Siti Nurbaya toman ajabat mènangka Sekretaris Jenderal DPD-RI ḍâri taon 2006 kantos 2013. Ḍâlem bâkto nèka jhughân, Siti Nurbaya ngaollè pangarghâ'ân Laporan Akuntansi Standar palèng tèngghi ḍâri Menteri Keuangan ḍâri 2008 kantos 2011, bân Pangarghâ'ân WTP Laporan Keuangan ḍâri Bhâdhân Pemeriksa Keuangan Rèpublik Indonèsia sejjhâk penilaian awwâl mènangka Sekjen DPD-RI.

 Karir Politik 
Saellana pènsiun ḍâri PNS (Sekjen DPD-RI) è taon 2013, Siti Nurbaya maso' ka dhunnya politik bân ajabat mènangka katua Dèwan Pimpinan Pusat (DPP) Partai Nasdem.

Taon 2014 Siti Nurbaya aduduki jabadhân Menteri LHK Kabinèt Karjâ periode 2014-2019. Alanjut ka taon 2019 Siti Nurbaya èkaparcajâ ghâbây abhânto prèsidèn Joko Widodo, tor ajhâlâni jabadhân sè paḍâ è Kabinèt Indonèsia Majhu periode 2019-2024.Islam, M. Fathra Nazrul (22 oktober 2019). "Jokowi Masih Mempertahankan Siti Nurbaya Bakar di Kabinet Baru". JPNN.com.

 Sombher-sombher